
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 140 
                                                                din 24 iunie 2021
privind închirierea directă a unor terenuri pentru amplasare de panouri de indicare

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 16.445/10.06.2021 şi la Consiliul Local Sighișoara cu nr. 17.013/16.06.2021, de referatul de aprobare, înregistrat cu nr. 16.447/10.06.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresele înregistrate la Municipiul Sighișoara cu nr. 16.303/08.06.2021, nr. 16.304/08.06.2021 și nr. 16.305/08.06.2021, prin care domnul Coman Vlad Nicolae, în calitate de administrator al S.C. Maurer Imobiliare Sighișoara S.A., cu sediul social în Municipiul Sighișoara, str. Viilor f.nr., solicită închirierea spațiului public în vederea montării unor panouri de indicare, anexând cererilor, pentru fiecare locație în parte, Certificatele de urbanism nr. 186/22.09.2020, nr. 187/22.09.2020 și nr. 188/22.09.2020, avize de amplasament din partea Societății de Distribuție a Energiei Electrice Transilvania Sud, Delgaz Grid S.A., Compania Aquaserv S.A., studii geotehnice pentru fiecare locație de amplasare panou, însoțite de referate privind verificarea la cerințele Af a lucrărilor de studii geotehnice, planurile de situație și de încadrare în zonă a terenurilor vizate, poze;

Având în vedere faptul că, suprafețele de teren solicitate sunt proprietate a Municipiului Sighișoara, aparținând domeniului public al municipiului, potrivit anexei nr. 4 – Inventarul bunurilor care aparțin domeniului public al municipiului Sighișoara la Hotărârea Guvernului nr. 964/2002; 

Având în vedere Planul Urbanistic Zonal „Dezvoltare Zonă Rezidențială cu Locuințe Colective”, Sighișoara, str. Viilor, nr. f.nr., aprobat prin Hotărârea Consiliului Local Sighișoara nr. 49/27.02.2020, beneficiar fiind solicitantul S.C. Maurer Imobiliare Sighișoara S.A.; 

Luând în considerare faptul că, potrivit Planului Urbanistic Zonal amintit s-au edificat blocuri de locuințe colective;

Având în vedere prevederile art. 554, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile art. 1 lit. d) din anexa nr. 8 – Nivelul taxelor și chiriilor pentru bunurile aparținând domeniului public și privat al Municipiului Sighișoara – la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021;

Având în vedere că, în urma închirierii acestor suprafețe de teren, nu sunt afectate planurile de sistematizare şi că se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 16.446/10.06.2021, prin care se propune aprobarea închirierii directe a unor terenuri pentru amplasare de panouri de indicare;

               Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
                                                                       H O T Ă R Ă Ş T E :
Art. 1. (1) Se aprobă, cu data de 01.07.2021, închirierea directă a terenului, în suprafață totală de 5 mp., în vederea amplasării de către S.C. Maurer Imobiliare Sighișoara S.A. a 3 panouri de indicare, conform locațiilor și suprafețelor prevăzute în planurile de situație cuprinse în anexele nr. 1 – nr. 3 la prezenta hotărâre.
(2) Valoarea chiriei, stabilită conform prevederilor art. 1 lit. d) din anexa nr. 8 la Hotărârea Consiliului Local Sighișoara nr. 82/30.04.2020 privind stabilirea impozitelor și taxelor locale pentru anul 2021, este de 21,00 lei/mp./an, adică de 105,00 lei/an.
(3) Valoarea chiriei se va achita anual, cu termenul scadent la 31 martie și se va indexa anual cu indicele de inflaţie.
(4) Durata închirierii va fi de 5 ani, cu posibilități de prelungire, stabilite prin contract.

Art. 2. Contractul de închiriere se va întocmi cu respectarea reglementărilor legale în vigoare.
Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică, Biroul Impozite și Taxe – Direcția Economică şi Biroul Juridic din cadrul Municipiului Sighişoara.

Art. 4. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 


PREŞEDINTE DE ŞEDINŢĂ,

  

        Buzogany Erzsebet       
                                               Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu 16 voturi ”pentru”, 1 vot ”împotrivă” și 1 ”abținere”)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;
  1 ex. Biroul Buget, Contabilitate, Salarizare – Direcţia Economică;

  1 ex. Biroul Impozite și Taxe – Direcţia Economică;
  1 ex. Biroul Juridic;

  1 ex. domnul Coman Vlad Nicolae, în calitate de administrator al S.C. Maurer Imobiliare Sighișoara S.A.
13 ex.  

B.A. 
